b'\n_START_ARTICLE_\nFlora\n_START_PARAGRAPH_\nFlora je v rimski mitologiji boginja cvetja in pomladi. Po navadi je upodobljena kot mlado, lepo dekle s \xc5\xa1opkom cvetja v roki. Poro\xc4\x8dena je bila z bogom vetra Favonijem, njen spremljevalec je bil Herkul._NEWLINE_Kot zgolj ena od boginj, povezanih s plodnostjo, je bila razmeroma obroben lik v rimskem panteonu, vendar je imela velik pomen ob za\xc4\x8detku pomladi. Rimljani so od leta 240 pr.n.\xc5\xa1t. prirejali vsakoletni festival Floralia, ki se je za\xc4\x8del 28. aprila in je trajal \xc5\xa1est dni, s \xc4\x8demer so obele\xc5\xbeevali obnovitev cikla \xc5\xbeivljenja, pitje in cvetje. Njena gr\xc5\xa1ka ustreznica je bila Klorida, ki pa ni bila boginja, temve\xc4\x8d nimfa._NEWLINE_Danes z izrazom\xc2\xa0\xc2\xbbflora\xc2\xab\xc2\xa0ozna\xc4\x8dujemo skupnost rastlin, ki uspeva na dolo\xc4\x8denem obmo\xc4\x8dju v dolo\xc4\x8denem \xc4\x8dasu.'